Allochñapa' att̃ochña atarrcha' huomenc c̈haponasa seyoc̈hro att̃o Cristopa' atarr nanac morrentenya . Ñeñt̃ allpon att̃o atarr morrentenyapa' ñeñt̃pa' ama ahuañaño . Ñato' o'ch netma'ntacha att̃o yechope'chen patso . O'ch ahuey tenonet̃ , ama'tcha' yec̈hap b̃ac̈hayo amach yem̃tanhuoñeña ñeñt̃ att̃o morrentenya Cristo . Att̃ecma ñam̃a toponet̃ ama'tcha' yec̈hap b̃ac̈hayo amach yem̃tanhuoñeña ñeñt̃ att̃o morrentenya Cristo . Att̃ecma ñam̃a onnat̃onet̃ ama'tcha' yec̈hap b̃ac̈hayo amach yem̃tanhuoñeña ñeñt̃ att̃o morrentenya Cristo . Att̃ecma ñam̃a enonet̃ ñam̃a o'pononet̃ , ama'tcha' yec̈hap atarr allap̃arpa' amach yem̃tanhuoñeña ñeñt̃ att̃o morrentenya Cristo . Ama't ñam̃a allohuen ñeñt̃ allpon ñeñt̃ ame'ñenayapa' eñochetepa'ch ñamet att̃o atarr morrentenya Cristo . T̃arraña ama't ama e'ñeye' eñotpahuoyaye ora allpon ñeñt̃ atet̃ pena Cristo puemorrenteña yocop , t̃arraña sapa' señochepa'ch ama't e'ñe allpona . Ñeñt̃pa' atet̃ nenamatennas Yompor . Allochñapa' att̃ochña e'ñe poctacma chorrerrsa Yompor .
